2015. gada 25. martā Rīkojums Nr. 154

Rīgā (prot. Nr. 16  30. §)

**Par Vides aizsardzības un reģionālās attīstības ministrijas valdījumā esošā valsts nekustamā īpašuma Peldu ielā 28, Ikšķilē, Ikšķiles novadā, nodošanu Zemkopības ministrijas valdījumā**

1. Vides aizsardzības un reģionālās attīstības ministrijai nodot Zemkopības ministrijas valdījumā nekustamo īpašumu (nekustamā īpašuma kadastra Nr. 7494 512 0073) – būvi (būves kadastra apzīmējums 7494 012 0225 001) – Peldu ielā 28, Ikšķilē, Ikšķiles novadā, kas ierakstīts zemesgrāmatā uz valsts vārda Vides aizsardzības un reģionālās attīstības ministrijas personā.

2. Zemkopības ministrijai pārņemt no Vides aizsardzības un reģionālās attīstības ministrijas šā rīkojuma 1. punktā minēto valsts nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Zemkopības ministrijas personā.

Ministru prezidente Laimdota Straujuma

Zemkopības ministrs Jānis Dūklavs